
Voi cei chemaţi să 
duceţi solia lui Isus, 
purtaţi cu vrednicie 

Cuvântul ce l-aţi spus; 
trăind in curâţie, 
sfinţind un loc frumos, 

virtutea voastră fi-va 
podoaba lui Hristos, 
marirea lui Hristos, 
frumsețţea lui Hristos, 
virtutea voastră fi-va 
podoaba lui Hristos! 

Rămâneţi in aceeaşi 
credinţa care-a pus 
in inimile voastre 
iubirea lui Isus; 
şi mergeţi pân-la capăt 
pe drumu-i luminos, 

statornicia voastră e 
cinstea lui Hristos, 
e voia lui Hristos, e 

slava lui Hristos, 

statornicia voastră e 
cinstea lui Hristos! 

In faţa suferinţei 
plecând un duh supus, 
fiţi gata şi de jertfă 
alaturi de Isus. 
urcând senini calvarul, 
sfârşitu-i glorios, 

rabdarea voastra fi-va 
triumful lui Hristos, 
'nălţarea lui Hristos, 
izbânda lui Hristos, 

rabdarea voastra fi-va 
triumful lui Hristos! 

Atunci marturisirea ce- 
n lume aţi adus, 
purta-va-ncredinţarea 
peceţii lui Isus. 
Vestindu-i Adevarul 
puternic şi duios, 


Voi cei chemați CHI — 317 


vorbirea voastră fi-va 
Cuvântul lui Hristos, 
solia lui Hristos, 
porunca lui Hristos, 
vorbirea voastră fi-va 
Cuvântul lui Hristos! 

La capătul credinţei, 
când veţi ajunge Sus, 
şi Ceru-ntreg veţi 
umple cu slava lui 
Isus, 
veţi străluci alături de 
E| în veci frumos, 

Biserică slăvită, 
Comoara lui Hristos, 
Mireasa lui Hristos, 
Cununa lui Hristos, 

Biserică slăvită, 
Comoara lui Hristos! 


